open-index/open-wikipedia-markdown huggingface dataset:
קבוצת מפרש

**קבוצת מפרש** היא קבוצה שיתופית עצמאית בחיפה. חברי הקבוצה המנהלים אורח חיים שיתופי-סוציאליסטי, חברים במעגל הקבוצות והקהילות השיתופיות. הקבוצה נוסדה בשכונת קריית שלום שבדרום תל אביב ביולי 2006, וחבריה מתגוררים כיום בשכונת קריית שפרינצק בחיפה. בקבוצה חברות שמונה משפחות.

## היסטוריה
הקבוצה נוסדה ב-11 ביולי 2006 לאחר שחברים מגרעיני הנח"ל "נינוח" של תנועת הצופים ו"הבונים" של ארגון בינ"ה החליטו לאחד כוחות בקבוצה שיתופית אחת. בהמשך הצטרפו עוד מספר חברים, בוגרי גרעיני נח"ל נוספים, ואחרים. עם הקמת הקבוצה החליטו חבריה להתיישב בשכונת קריית שלום שבתל אביב, שבקרבתה הם שירתו במהלך פרק המשימה הצבאי, ובמהלך השנה הראשונה לקיום הקבוצה, הם התקבצו בשכונה והפכו לקבוצה השיתופית העצמאית היחידה בתל אביב. ב-1 בספטמבר 2007 חברי קבוצת מפרש הנהיגו את הקופה המשותפת.

ב-2014 החליטו חברי הקבוצה על מעבר עתידי משותף לחיפה ומיסוד הקבוצה כקיבוץ עירוני. לשם כך, הם רכשו בדצמבר 2016 מגרש עליו בנו את מגורי הקבע שלהם.

## אורח חיים
עד לבניית הבניין הקיבוצי, חברי הקבוצה התגוררו בדירות שכורות בשכונת קריית שפרינצק בחיפה. חברי הקבוצה מנהלים אורח חיים שיתופי-סוציאליסטי במסגרת קבוצה אינטימית, שבא לידי ביטוי, בין היתר, במפגש שבועי המכונה "יום קבוצה" ומוקדש ללימוד משותף, התמודדות על יחסים וקבלת החלטות, בארוחות משותפות, בקבלות שבת ובסמינרים של סופי שבוע המכונים "מפרשית". בנוסף, חלק מחברי הקבוצה מתנהלים בשיתוף כלכלי מלא – כל אחד נותן על פי יכולתו ומקבל על פי צרכיו – וזאת מתוך תפיסת עולם שוויונית.

חברי מפרש עובדים במגוון תחומים: חינוך, מחקר, היי-טק, ניהול, טיפול ועוד.

ההתנהלות היום-יומית מבוססת על רעיון הקבוצה האינטימית במסגרתו חברי הקבוצה מתמודדים על היחסים הבין-אישיים במטרה לכלכל את צעדיהם מתוך שיחה, סולידריות ואהבה ולא באמצעות עמידה בסעיפי תקנון.

## פעילות חברתית
חברי הקבוצה רואים חשיבות בפעילות חברתית משמעותית במרחבים שונים בחברה הישראלית ופעילים בארגון העובדים כוח לעובדים, בחוג הפוליטי-רעיוני יסו"ד, במפלגות מרצ ומפלגת העבודה ובמעגל הקבוצות. בנוסף, חברי הקבוצה מובילים פעילות חברתית במסגרת מקומות העבודה שלהם: בחטיבת בני המושבים, בבינ"ה, בתנועת המורים, בעמותת קהילה ועוד.

מפרש היא אחת הקבוצות החברות במעגל הקבוצות.

## ראו גם
* קואופרטיב

## קישורים חיצוניים
* 
* אתר הקבוצה
* 
* קיבוצניק השבוע עם אלעד הראל – באתר "במקום"
* 
* 
* אנחנו חבורה – כתבה על קומונות בתל אביב בעיתון תל אביב
* אדום מבפנים – כתבה על רכישת המגרש בחיפה

## הערות שוליים

קטגוריה:ישראל: ארגונים חברתיים
קטגוריה:קיבוצים עירוניים
קטגוריה:סוציאל-דמוקרטים
קטגוריה:סוציאליזם
קטגוריה:פעילי כוח לעובדים
קטגוריה:קומונות
אלגוריתם Lemke-Howson

**אלגוריתם Lemke-Howson**, שפותח על ידי C. E. Lemke ו J. T. Howson בשנת 1964 הוא האלגוריתם הקומבינטורי השימושי ביותר
כיום למציאת שיווי משקל נאש במשחקי Nondegenerate Bitmatrix בשני שחקנים.
האלגוריתם פותר בעיה המהווה מקרה פרטי של בעיית LPC.
***קלט:** משחק Nondegenerate Bitmatrix.
***פלט:** אחד משיווי משקל נאש של המשחק.

## הגדרות
נגדיר משחק Bitmatrix בשני שחקנים על ידי מטריצות התועלות A_{mxn} ו B_{mxn}.

יהיו {M = {1,...,m ו {N = {m+1,m+2,...,m+n ותהי M &cup; N קבוצת התוויות.


## אלגוריתם


 1 Define labeling
 2 Choose K &isin; M &cup; N called the *missing label*
 3 Let (x,y) = (0,0) &isin; P X Q. Drop label K from (x,y) (from x &isin; P if K &isin; M, from y &isin; Q if K &isin; N).
 4 Let (x,y) be the current vertex. Let L be the label that is picked up by dropping label K. 
 If L = K finish and (x,y) is the Nash equilibrium. Else drop L in the other polytope and repeat this step.


## תיאור
האלגוריתם מוצא שווי משקל נאש אחד ומהווה הוכחה לקיומו של שווי משקל זה.
האלגוריתם עוקב אחר מסלול של זוגות קודקודים ב P X Q עבור ה polytopes P,Q המתחיל בנקודה (0,0) הנקראת *Artificial equilibrium* ונגמר בנקודת
שיווי משקל נאש.
המסלול עוקב אחר צלעות ב P ו Q לסירוגין תוך שמירה על הקודקוד ב polytope השני קבוע. מכיוון שהמשחק הוא Nondegenerate קודקוד של
P נתון על ידי m - 1 תוויות. זריקת תווית L של קודקוד X ב P מוגדרת על ידי מעבר על הצלע הייחודית שיש לה את כל התוויות של X פרט ל L. 
הבחירה הראשונית של האלגוריתם תהיה אסטרטגיה טהורה K של שחקן (כל תווית ב M &cup; N) הנקראת *missing label*.
תחילה (0,0) = (x,y) התווית K נזרקת.
בסוף הצלע המתאימה הצלע החדשה שנבחרת היא שכפול שכן היא הייתה נוכחת ב polytope השני.
כעת הצלע המשוכפלת נזרקת ב polytope השני ונבחרת צלע חדשה. אם הצלע שנבחרה היא ה *missing label* האלגוריתם מסתיים והוא מצא
את השיווי משקל נאש. אחרת חוזר על עצמו על ידי זריקת הצלע המשוכפלת ב polytope השני וכן הלאה...

## זמן ריצה
האלגוריתם מסתיים ומוצא את שיווי משקל נאש מכיוון שב P X Q יש מספר סופי של זוגות קודקודים.
זוג הקודקודים הבא במסלול תמיד ייחודי ולכן לא מבקרים באותו זוג קודקודים פעמיים שכן אז הייתה אפשרות נוספת להמשך מלכתחילה.
מכיוון שמספר הקודקודים ב P X Q אקספוננציאלי ב n ו m זמן הריצה של האלגוריתם אקספוננציאלי.
לא מזמן הוכח שהאלגוריתם שייך למחלקת הסיבוכיות PPAD_(מחלקת_סיבוכיות).

## שיפורים
קיימים מספר שיפורים של האלגוריתם המנצלים יוריסטיקות שונות על מנת לשפר את זמן הריצה בפועל:

**BFS-Lemke-Howson**

**Porter, Nudelman and Shoham heuristic**

**Novel heuristics**

## מקורות
* Algorithmic Game Theory by Noam Nisan, Tim Roughgarden, Eva Tardos and Vijay V. Vazirani, Cambridge Press, 2007
* B Von Stengel: Computing equilibria for two-person games, 1996
* Lemke, C. E., Howson, Jr., J. T.: Equilibrium Points of Bimatrix Games, 1964

## ראו גם
* PPAD_(מחלקת_סיבוכיות)
* שיווי משקל נאש
* תורת_המשחקים
* Polytopes
* List of PPAD-complete problems

## הערות שוליים

קטגוריה:תורת המשחקים
Lemke-Howson
הלמה של סקרף

**ה[[למה (מתמטיקה)|לֶמה]] של סקרף** (**Scarf's Lemma**) היא אחת מהתוצאות היסודיות בתחום קומבינטוריקה. בארבעת העשורים האחרונים היא שימשה כנקודת מפתח בפתרון בעיות קומבינטורית השואפות למציאת פתרון יציב. נקראת ע"ש הרברט סקרף.

## פירוט
יהי m  ו B_{mxn} מטריצה של מספרים ממשיים כך ש־b_{i,j} = \delta_{i,j}
לכל 1 \le i,j \le m.
יהי b \in \mathbb{R}^m וקטור חיובי כך שהקבוצה \ \{ \alpha \in \mathbb{R}^n_+ : B\alpha = b \} חסומה.
תהי
C_{mxn} מטריצה כך ש־ c_{i,i} \le c_{i,k} \le c_{i,j} כאשר
i,j \le m; i \ne j; k > m
אזי קיימת תת-קבוצה \left| J \right| = m ;J \subseteq [n] המקיימת:
1.
B\alpha = b עבור \alpha \in \mathbb{R}^n חיובי כשלהוא כך ש־
\boldsymbol{\alpha}_{j} = 0 כאשר j \not\in J

2. לכל k \in [n] קיים i \in [m] כך ש־ c_{i,k} \le c_{i,j} לכל j \in J

## הוכחה
את ההוכחה המלאה ללמה המבוססת על אלגוריתם Lemke-Howson ניתן למצוא במאמר המקורי של הרברט סקרף (H. E. Scarf).

## סיבוכיות
לא מזמן הוכח שהסיבוכיות החישובית של הלמה שייכת למחלקת הסיבוכיות PPAD.

## שימושים
הלמה משמשת הוכחה למספר בעיות "fractional stability type" להלן רשימה חלקית:

1. Every balanced game with non-transferable utilities has a non-empty core.

2. Every clique-acyclic digraph has a strong fractional kernel.

3. Every hypergraphic preference system has a fractional stable solution.

4. Every instance of stable paths problem has a fractional stable solution.

5. Stable matchings and Scarf's lemma..


## מקורות

* Herbert E. Scarf, The core of an N person game, *Econometrica*, 35, 1967.
* Ron Aharoni, Tamás Fleiner, On a lemma of Scarf. *J. Comb. Theory*, Ser. B 87(1) 2003.
* Lemke, C. E., Howson, Jr., J. T., *Equilibrium Points of Bimatrix Games*, 1964.


## ראו גם
* PPAD (מחלקת סיבוכיות)
* List of PPAD-complete problems
* הלמה של שפרנר
* אלגוריתם Lemke-Howson

## הערות שוליים

קטגוריה:חישוביות
סקרף
סקרף

קטגוריה:הוכחות
אפופניה

ממוזער|250px|שמאל|שלושה מעגלים וקו ישר המסודרים בצורה זו מזוהים על ידי האדם הצופה בהם כ"פרצוף".
**אפופניה** (Apophenia) היא מונח בפסיכולוגיה המתאר חוויה או ראייה של דפוסים או הקשרים בתוך מידע אקראי או חסר-משמעות. את המונח טבע ב-1958 קלאוס קונראד, שהגדיר אותו כ"ראייה של קשרים ללא מניע" המלווה ב"חוויה מסוימת של משמעותיות חריגה".

קונראד תיאר את התופעה בהקשר של עיוות המציאות הנגרם על ידי פסיכוזה, אך במונח נעשה שימוש שכיח לתיאורה בקרב אנשים בריאים.

## ראו גם
* פראידוליה

## קישורים חיצוניים
* מה הקשר, מאמר קצר באתר מכון משאבים

קטגוריה:הטיות
קטגוריה:טעויות חשיבה
מספר קית'

במתמטיקה, **מספר קית**' (באנגלית: **Keith number**; נקרא גם **Repfigit**, קיצור ל-Repetative Fibonacci-like Digit, כלומר "ספרה דמוית-פיבונאצ'י חוזרת") הוא מספר טבעי בעל n ספרות (שתיים לפחות), שמקיים את התנאי הבא: בהינתן סדרה שאיבריה הראשונים הם ספרותיו של המספר, ושאר איבריה מוגדרים על ידי נוסחת נסיגה הקובעת כי כל איבר בסדרה הוא סכום n האיברים הקודמים לו, המספר המקורי מופיע כאחד האיברים בסדרה.

שמם של מספרי קית' ניתן להם על שמו של המתמטיקאי מייק קית', אשר פרסם בשנת 1987 מאמר אודות מספרים אלה בכתב עת לשעשועי מתמטיקה.

## פירוט
בהינתן מספר בעל n ספרות המוגדר באופן הבא:
:N=\sum_{i=0}^{n-1} 10^i  {d_i}

ניתן לייצר את הסדרה \ S_N ש-n איבריה הראשונים הם d_{n-1}, d_{n-2},\ldots, d_1, d_0, ושנוסחת הנסיגה שלה קובעת כי האיבר הכללי בסדרה הוא סכום n האיברים שלפניו. אם המספר המקורי N מופיע בסדרה \ S_N כאחד מאיבריה, אזי N הוא מספר קית'.

לדוגמה, עבור המספר 197 ניצור את הסדרה 1, 9, 7, 17, 33, 57, 107, 197, \ldots (שלושת האיברים הראשונים הם 1, 9 ו-7, הספרות מהן מורכב המספר 197). ניתן לראות כי המספר המקורי 197 מופיע כאיבר בסדרה - ולכן הוא מוגדר כמספר קית'.

מהגדרת המספר ניכר שתכונה זו תלויה בשיטת הספירה שבה נכתב המספר - מספר שהוא מספר קית' בסיס עשרוני אינו בהכרח כזה בבסיס אחר. 14, למשל, הוא מספר קית' בבסיס עשרוני ובבסיס 5, אך אינו מספר קית' בבסיס 6. 

30 מספרי קית' הראשונים בבסיס עשרוני הם: 14, 19, 28, 47, 61, 75, 197, 742, 1104, 1537, 2208, 2580, 3684, 4788, 7385, 7647, 7909, 31331, 34285, 34348, 55604, 62662, 86935, 93993, 120284, 129106, 147640, 156146, 174680, 183186.

עד כה לא הוכח האם מניינם של מספרי קית' הוא סופי או אינסופי. מבין המספרים הטבעיים הקטנים מ-1019, רק 71 הם מספרי קית' - מה שהופך אותם לנדירים בהרבה ממספרים ראשוניים, למשל.

## קישורים חיצוניים
* 
* 

קטגוריה:שעשועי מתמטיקה
קטגוריה:סדרות של שלמים
קטגוריה:תכונות התלויות בבסיס הספירה
לפניך ברעדה

"**לפניך ברעדה**" (באנגלית: **Trembling Before G-d**) הוא סרט תיעודי בבימויו של סנדי שמחה דובובסקי שיצא לאקרנים בארצות הברית בשנת 2001 ולאחר מכן הוקרן בישראל ובעולם.

הסרט מביא את סיפוריהם האישיים של הומואים ולסביות דתיים בארצות הברית ובישראל, ומשלב ראיונות עם רבנים אורתודוקסים ועם אנשי טיפול העוסקים בתרפיה רפראטיבית וכאלה התומכים בסירוס כימי.

הסרט היה פורץ דרך בהעלאת נושא הנטייה המינית לשיח הציבורי הדתי.
בעקבות הסרט הוקם בארץ פרויקט הנחיה בשם "פתח לב", במסגרתו הוקרן הסרט בפני 2000 אנשי מקצוע, רבנים ומטפלי נפש, במסגרות חינוכיות וטיפוליות שונות. הקרנת הסרט לוותה בדיון שהונחה על ידי מנחי קבוצות.

יציאת הסרט ופרויקט "פתח לב" עוררו דיון מורכב בציבור הדתי המבוסס על ההכרה שהומואים ולסביות בציבור הדתי הם מציאות קיימת.

הסרט זכה במספר פרסים בינלאומיים, ובכלל זה הסרט הדוקומנטרי הטוב ביותר לשנת 2001 בפסטיבל ברלין, והסרט הדוקומנטרי הטוב ביותר לשנת 2001 בפסטיבל הסרטים הבינלאומי של שיקגו. בנוסף, זכה הסרט בפרס טדי ובפרס הליגה ההומו-לסבית נגד השמצה.

## ראו גם

* הומוסקסואליות
* להט"ב יהודים דתיים
* כתוב בתורה

## קישורים חיצוניים
* 

## הערות שוליים

קטגוריה:סרטי להט"ב אמריקאיים
קטגוריה:סרטים תיעודיים
קטגוריה:סרטי 2001
קטגוריה:זוכי פרס טדי
קטגוריה:יהדות חרדית בקולנוע
קטגוריה:סרטי להט"ב תיעודיים
קטגוריה:סרטים באנגלית
קטגוריה:סרטים בעברית
קטגוריה:סרטים ביידיש
קטגוריה:יצירות זוכות פרס התקשורת של הליגה ההומו-לסבית נגד השמצה
אייגר

שמאל|ממוזער|250px|אזור האייגר
**אייגר** (בגרמנית: **Eiger**) הוא הר באלפים הברניים שבמרכז שווייץ. הוא מתנשא לגובה 3,970 מטר, כ-5.5 קילומטר צפונית-מזרחית לפסגת היונגפראו המתנשאת לגובה 4,158 מטר, ובסמוך למנך המתנשא לגובה 4,107 מטר בינו לבין היונגפראו. ההר ידוע בעיקר בזכות צידו הצפוני המתנשא כקיר תלול ("Nordwand" - הקיר הצפוני") בגובה של 750 מטרים מעל לעיירה גרינדלוולד. ההעפלה הראשונה אל ההר התקיימה ב-11 באוגוסט 1858.

בהר חצובה מסילת רכבת שנפתחה בשנת 1912 לאחר 16 שנות עבודה. המסילה מובילה לתחנת יונגפראויוך הממוקמת בגובה של 3,454 מטר ולכן היא נחשבת לתחנת הרכבת הגבוהה ביותר באירופה.

## קישורים חיצוניים

קטגוריה:האלפים הברניים
קטגוריה:יונגפראו-אלטש-ביטשהורן
קטגוריה:ברן (קנטון): הרים
קטגוריה:הרמה הברנית: הרים
קרב נארווה (1700)

**קרב נארווה** היה קרב בין צבא שוודי בפיקוד קרל השנים עשר, מלך שוודיה, לבין צבא רוסיה, שהתרחש בנובמבר 1700 באזור העיר נארווה (כיום באסטוניה) במסגרת השלבים הראשונים של מלחמת הצפון הגדולה. הקרב הסתיים בניצחון מוחץ של הצבא השוודי, ובהשמדה כמעט מוחלטת של הצבא הרוסי, שהטיל מצור על נארווה.

## רקע
מיד עם סיום מערכות אזוב, בהסכם שנחתם עם האימפריה העות'מאנית בשנת 1700, הכריז פיוטר הגדול על מלחמה נגד שוודיה. הכוחות הרוסים החלו להתקדם לכיוון נארווה. ב-29 באוקטובר הגיעו הכוחות הרוסיים אל העיר והחלו בהכנות להטלת מצור עליה. עקב בעיות בקירוב תותחי המצור הרוסיים לחומות העיר, הירי שלהם לא הצליח לגרום נזק רב למצודה.

הכוחות הרוסים כללו כ-30 אלף חיילים וכ-284 תותחים. זאת לעומת כ-1,500 חיילים שוודים שהתבצרו במצודה.

כאשר נודע לפיקוד הרוסי, שצבא שוודי בפיקוד קרל השנים עשר, מלך שוודיה, נחת בקרבת העיר, שלח פיוטר הגדול 5,000 פרשים בפיקוד בוריס שרמטייב, לאסוף מודיעין על תנועות הצבא השוודי, שלפי הערכות חוקרים כלל 12-9 אלף חיילים. הפרשים הרוסיים הגיעו לשיירת הכוחות השוודים, אך חששו להיכנס איתם לקרב וחזרו למחנה הרוסי.

ב-29 בנובמבר עזב פיוטר הגדול את המחנה.

## מהלך הקרב
עם שחר 30 בנובמבר השוודים החלו במתקפה. בעקבות תנאי מזג האוויר והשלג הכבד, הצליחו השוודים להתקרב לעמדות הכוחות הרוסים ואף לכבוש את עמדות התותחים. במחנה הרוסי החלה פאניקה. הפרשים בפיקוד בוריס שרמטייב נסוגו לצד השני של הנהר. במהלך הנסיגה וחציית הנהר איבדו כ-1,000 חיילים. גם כוחות הרגלים החלו בנסיגה. רוב הפיקוד העליון שהיה במחנה נכנע לשוודים. המפקד העליון של הכוחות הרוסים, קרל דה קרוי, נלקח בשבי והועבר לטאלין. מספר יחידות החזיקו בהגנה והלחימה הסתיימה רק עם רדת החשכה.

בבוקר סוכם על כך שהכוחות הרוסים יעזבו את המקום עם דגלים ונשק אישי אך ללא תותחים. במהלך מעבר הכוחות דרך הנהר, הפרו השוודים את תנאי ההסכם ולקחו חלק מהחיילים בשבי.

## השלכות הקרב
הצבא הרוסי ספג מפלה קשה ביותר. רוב התותחים אבדו וגם האבידות בכוח האדם היו גדולות, במיוחד בחלק הפיקודי. למשך מספר שנים באירופה לא התייחסו ברצינות לצבא הרוסי ולמלך שוודיה היה מוניטין של מצביא דגול.

לאור התבוסה הקשה וחיסולו המוחלט כמעט של הצבא הרוסי, אם השוודים היו מחליטים להתקדם לעומק רוסיה, לפיוטר הגדול לא היה כוח לעצור אותו. אולם במקום זאת, החלו השוודים בלחימה נגד בעלי ברית של הרוסים בליבוניה.

## קישורים חיצוניים

* 

קטגוריה:רוסיה: קרבות
קטגוריה:שוודיה: קרבות
קטגוריה:המאה ה-17
קטגוריה:1700 ברוסיה
קרב נרבה
קרב נרבה
אנדרטת צ'יאנג קאי שק

שמאל|ממוזער|250px|שער הכניסה למתחם האנדרטה, בנוי בסגנון מסורתי.
[שמאל|ממוזער|250px|[גן סיני מסורתי ובו בריכות דקורטיביות, מקיף את אזור האנדרטה.]]
**אנדרטת צ'יאנג קאי שק** (בסינית מסורתית: **國立中正紀念堂**; בסינית פשוטה: **国立中正纪念堂**) היא אנדרטה שהוקמה לזכרו של צ'יאנג קאי שק, בעבר נשיא הרפובליקה הסינית. האנדרטה שוכנת בטאיפיי, בירת טאיוואן.

האנדרטה כוללת מתחם רחב ידיים ובו התיאטרון הלאומי של טאיוואן ואולם הקונצרטים הלאומי של טאיוואן. המתחם נמצא בסמוך למתחם בניין משרד הנשיאות.

## היסטוריה
בעקבות מותו של צ'יאנג קאי שק, ב-5 באפריל 1975, החליטה ממשלת טאיוואן למנות ועדה אשר תקבע את דרכי הנצחתו ובניית האנדרטה לזכרו. הוועדה הכריזה על תחרות, שבה זכתה תוכניתו של האדריכל יאנג צ'ו-צ'נג. תוכנית זו שילבה מאפיינים רבים של האדריכלות הסינית המסורתית, תוך אזכור צורני לאנדרטת סון יאט-סן שבנאנג'ינג. טקס הנחת אבן הפינה נערך ב-31 באוקטובר 1976, יום השנה ה-90 להולדתו של צ'יאנג קאי שק, והאנדרטה נחנכה ב-5 באפריל 1980, יום השנה החמישי למותו.

## תיאור האנדרטה
האנדרטה נמצאת בחלקו המזרחי של **פארק הזיכרון הלאומי צ'יאנג קאי שק** (סינית מסורתית: 中正公園; בסינית פשוטה: 中正公园) ששטחו למעלה מ-240,000 מ"ר. הפארק שוכן במחוז ז'ונגז'נג של העיר.

שער הכניסה המרכזי למתחם, הנקרא השער של המרכזיות הגדולה והעמידה הזקופה המושלמת (סינית מסורתית: 大中至正), הוקם בקצהו המערבי של המתחם, ופונה לדרך צ'ונג שאן; שער הנאמנות הגדולה (בסינית מסורתית: 大忠門; סינית פשוטה: 大忠门) ממוקם בקצהו הצפוני של המתחם, ופונה לעבר דרך הסין יי; ושער החסד הגדול (בסינית מסורתית: 大孝門; בסינית פשוטה: 大孝门) ממוקם בקצהו הדרומי של המתחם, בסמוך לדרך איי קו.

גובהה של האנדרטה 70 מטרים מעל פני המתחם, והיא מקורה ברעפים כחולים. צבע הרעפים הכחול, המבנה הלבן, וערוגות הפרחים האדומות הם סמליה הלאומיים של טאיוואן, ומופיעים על דגל טאיוואן. המבנה המתומן מתקשר למספר "8" - מספר בר מזל בתרבות האסייתית.

שני גרמי מדרגות כל אחד בן 89 מדרגות - כמניין שנות חייו של צ'יאנג קאי שק, מוליך אל האולם המרכזי שבראש המבנה. בראש שני גרמי המדרגות, בפתח האולם המרכזי של המבנה, מצויות שתי דלתות כפולות, שגובה כל אחת 16 מטרים, ומשקל כל אחת 75 טונות. במרכז האולם הראשי פסל ברונזה של צ'יאנג קאי שק, לבוש בלבוש סיני מסורתי. מעל הפסל כתובים הסימנים הסינים ל"אתיקה", "דמוקרטיה" ו"מדע". הכתובת על קירות האולם היא "משמעות החיים היא ליצור ולהמשיך את החיים ביקום".

משמר כבוד ניצב באולם בכל שעות היום. טקס החלפת המשמר נערך מדי שעה, ומהווה אטרקציה תיירותית.

בקומת הקרקע של מבנה האנדרטה ספריה ומוזיאון המוקדש לחייו של צ'יאנג קאי שק.

## קישורים חיצוניים

* 
*האתר הרשמי של התיאטרון הלאומי ואולם הקונצרטים הלאומי

קטגוריה:ערכים שבהם תבנית בריטניקה אינה מתאימה
קטגוריה:טאיפיי: מבנים
חוף השרון

**הגן הלאומי חוף השרון** הוא גן לאומי השוכן לאורך חוף הים התיכון במישור החוף. תחום על ידי מכון וינגייט בצפון, היישוב ארסוף בדרום והקיבוץ יקום ממזרח. אורכו של הגן מצפון לדרום הוא כ-4.5 ק"מ, רוחבו כ-300 מטרים, ושטחו כ-1,250 דונם.

## גאוגרפיה
בצידו המערבי שוכנת רצועת מצוק הכורכר המחורץ שלאורך חוף הים, ואשר מגיע לגובה של יותר מ-40 מטרים. ביתר שטחו של הגן משתרע האזור החולי שממזרח למצוק. שטחו של הגן הלאומי גודר החל בשנות ה-90 ועד שנת 2001 כדי למנוע כניסת רכבי שטח אשר הסבו לו נזקים. בשטח הגן הוכשרו מספר שבילי הליכה אורכיים שכיוונם מצפון לדרום, ושביל ישראל חוצה אותו לאורך רצועת החוף. בחלקו הדרומי של הגן הוכשרו מספר מרפסות תצפית ובקצהו הצפוני שוכנים שרידי חורבת חילפים.

בשטח הגן חיים תנים, נמיות, מינים שונים של מכרסמים, וצבאים אשר הובאו למקום בשנת 2001. הצומח כולל את חומעת האווירון האנדמית למקום, הרקפת, חבצלת החוף, נר הלילה, טבורית נטוייה ועוד. בנוסף הובאו למקום צמחים נוספים כמו אירוס הארגמן וכלניות, ונטעה בשטחו חורשת אקליפטוס.

## גלריה

PikiWiki Israel 8351 sharon beach national park.jpg|שלט הדרכה ומפת הפארק המוגן בגדר, המשתרע בחלקו הדרומי של הגן
XofHaSjaron024.jpg|מבט אל הים ואל מצוק הכורכר. ברקע נראית נתניה
XofHaSjaron033.jpg|מרפסת התצפית
XofHaSjaron046.jpg|צומת שבילים וצמחייה אופיינית לגן
XofHaSjaron048.jpg|אחד הוודיות המתחפרים במצוק הכורכר ומובילים אל חוף הים
 Hof_Hasharon_National_Park.JPG| מבט אל הים מצוק הכורכר


## קישורים חיצוניים

* 
* מסלול הליכה בשמורת חוף השרון - מתוך הבלוג Check In/Out
* הגן הלאומי באתר iNature
* המקום באתר טיולי
* מסלול שביל ישראל העובר במקום
* 

חוף השרון
קטגוריה:שביל ישראל
קטגוריה:השרון: גאוגרפיה
משה סאבא

**משה סאבא מַסרי** (באנגלית: **Moisés Saba Masri**; 1963, מקסיקו סיטי – 10 בינואר 2010) היה איש עסקים ונדבן יהודי-מקסיקני ממוצא סורי.

## קורות חיים
למד הנדסת תעשייה באוניברסיטת אנאוואק  במקסיקו. השתייך לשושלת של יזמים בעלי נוכחות בתחומים שונים.

ב-1993 רכש 50% מחברת התקשורת "רדיוטלוויזורה דל סנטרו" אשר רכשה את רשת הטלוויזיה הממשלתית "טלוויזיון אצטקה" שהופרטה. עד 1998 היה חבר מועצת המנהלים של גרופו טלוויזיון אצטקה והחברה לתפעול בתי קולנוע. כמו כן ניהל משא ומתן עסקי מול ערוץ 10 בישראל.

מיוני 1999 שימש יו"ר מועצת המנהלים, יועץ לבעלי השליטה ומנכ"ל של ספקית הסלולר המקסיקנית אונפון (Unefon). בנוסף שימש יו"ר מועצת המנהלים של קוסמופרקוונסיאס, ספקית אינטרנט אלחוטי מקסיקנית, והיה חבר במועצת המנהלים של חברות רבות נוספות. הוא יסד את דירקטוריון המנהלים של מספר חברות בתעשיות הטקסטיל והתקשורת, היה מנכ"ל "איוטלה תעשיות טקסטיל", "קבוצת אלסאוויסיון" ועסקים פרטיים אחרים שבבעלות משפחתו.

אחד מעיסוקיו העיקריים היה בנדל"ן: בשנת 2006 רכש 5,000 נכסי מקרקעין מקרן IPAB. בין השאר, היה גם נשיא קבוצת Celha - מקימת מרכזים מסחריים וקניונים והגה את הרעיון של בניית שטחי מסחר בתחנות רכבת תחתית ואוטובוס - מקומות בהם ההמונים עוברים כל יום.

ב-18 באוקטובר 2007 ניסה ביחד עם אביו אלברטו סאבא מסרי רפול לקנות את חברת אארומקסיקו, אך במכרז זכתה קבוצת אנשי עסקים בגיבוי "באנאמקס".

ב-10 בינואר 2010 מת סאבא מסרי בהתרסקות מסוק ברובע קוואחימאלפה (Cuajimalpa) של מקסיקו סיטי, יחד עם 3 מבני משפחתו בהם אשתו אדלה בנו אלברטו וכלתו יהודית.

משה סאבא מסרי ניהל אורח חיים חרדי והקפיד על שמירת מצוות, בניו התחנכו במוסדות חרדים ובנו שנותר למד בישיבת קול תורה בירושלים. כמו כן סאבא מסרי היה פילנתרופ שתרם מדי שנה מיליוני דולרים למוסדות מקורבים לש"ס לזק"א ולארגונים להנצחת מורשת חלב (עיר).

סאבא מסרי היה מקורב מאוד לרבנים הרב שלמה משה עמאר הרב יצחק יוסף, והרב עובדיה יוסף שבחלק מספרי יביע אומר מופיעה 'הקדשה' על סיועו בהוצאת הספר. בספרו האחרון של הרב חזון עובדיה על הלכות אבלות שיצא חודש אחרי פטירתו, ישנה הקדשה ודברי הספד לזכרו.

## הערות שוליים

קטגוריה:נדבנים יהודים מקסיקנים
קטגוריה:אנשי עסקים יהודים
קטגוריה:מיליארדרים יהודים
קטגוריה:יהודים שנהרגו בתאונות אוויריות
קטגוריה:מקסיקנים שנולדו ב-1963
קטגוריה:נפטרים ב-2010
בורידאבה

**בורידאבה** (ברומנית: **Buridava**) הייתה, כפי שמעיד שמה (פירוש השם הוא מצודת/עיר הבורים), בירת הבורים. היישוב היה ממוקם בקרבת המקום בו נמצאת כיום העיירה אוקנלה מאר, במחוז ולצ'אה, ברומניה.

באזור נמצאים מכרות מלח קדומים ומשערים שהמצודה הגנה על מרבצי המלח, שערכם היה גדול מאוד באותה תקופה.

בורידאבה מוזכרת לראשונה על ידי הגאוגרף הקדום תלמי.

בשנת 1960, פרופסור מקומי, גאורגה מושטאנו, חפר בגינה שלו וחשף חרסים רבים. בבדיקת החרסים ראה שאינם חרסים רגילים ולקח אותם לבדיקה במוזאון האזורי. הנהלת המוזאון מסרה את החרסים לבדיקה לפרופסור דומיטרו ברצ'יו, שקבע, שמדובר בחרסים מהתקופה הדאקית ויזם פתיחת חפירה ארכאולוגית במקום. בחפירות נמצאו כלי קדרות שונים וגם חישוקי ברזל קדומים. על החרסים נמצאו חלקי רישומים ועל אחד מכלי החרס נמצאה הכתובת BASILEO THIAMARCOS EPOIEI, שזה שמו של מלך מקומי, מתקופתו של אוגוסטוס קיסר.

## קישורים חיצוניים

*Buridava 

קטגוריה:רומניה: אתרים ארכאולוגיים
קטגוריה:דאקיה
ברוטו, נטו, טרה

**ברוטו**, **נטו** ו**טרה** הם שלושה מושגים הבאים להבדיל בין חלקו העיקרי, המועיל, של חפץ, ובין חלקים הנספחים אליו. מתקיים: ברוטו = נטו + טרה.

מקורן של שלוש המילים הוא באיטלקית:
* Brutto - גס
* Netto - נקי
* Tara - ניכוי.

דוגמאות:
* משקל **ברוטו** של מוצר הוא המשקל כולל האריזה, משקל **נטו** הוא המשקל של המוצר עצמו (הוא החלק המביא תועלת לצרכן), ומשקל **טרה** הוא משקל האריזה. בקופסאות שימורים, המשקל טרה כולל גם את הנוזל שבתוכו נמצא המזון המשומר, כך שהמשקל נטו הוא משקל המזון הנאכל. משקל נטו קרוי גם **משקל נקי**.
* בכלי רכב, המשקל ברוטו הוא משקלו העצמי של הרכב והמשא שהוא נושא, המשקל נטו הוא משקלו של המשא בלבד (הוא החלק המביא תועלת לצרכן), והמשקל טרה הוא משקלו של כלי הרכב.
* **[[שכר|שכר ברוטו]]** הוא השכר הכולל שמשלם המעביד. **שכר נטו** הוא השכר המגיע לכיסו של העובד, לאחר שמהשכר ברוטו נוכו ניכויים שעל המעביד לנכות, כגון מס הכנסה ודמי ביטוח לאומי.
* בהשקעת כסף בשוק ההון, התשואה ברוטו היא התשואה שהושגה בהשקעה זו, והתשואה נטו היא זו שהגיעה לכיסו של המשקיע, לאחר ניכוי מיסים, עמלות ודמי ניהול.
* בנדל"ן מתקיימת הבחנה בין שטח ברוטו לשטח נטו. שטח נטו הוא השטח שנמצא בין קירותיה ומשמש את דייריה. בשטח ברוטו נכלל בנוסף חלקה של הדירה ברכוש המשותף, כגון חדר מדרגות, לובי ומקלט. קבלני בניין נוהגים לציין שטח ברוטו בתיאור הדירה שהם מוכרים, אך הקונה מתעניין יותר בשטח נטו.
* בניהול קופת גמל, הצבירה נטו של הקופה בתקופה מסוימת היא סך כל הסכומים שהופקדו בקופה בתקופה זו, פחות סך כל הסכומים שנמשכו ממנה.

## הערות שוליים

קטגוריה:מדידה
אחוות ישו

**אחוות ישו** (באנגלית: **Christadelphians** או **Brethren in Christ**) היא קבוצה של נוצרים שאינם מאמינים בשילוש הקדוש. הקבוצה החלה את דרכה בשנת 1848 באמריקה, ובסקוטלנד, וכיום מונה כ-50,000 חברים בכ-120 מדינות, מתוכן כ-20,000 בממלכה המאוחדת ו-6,500 בארצות הברית. בשנת 1882 סייעה האחווה לתמוך במתיישבי ראש פינה.

## ראו גם
* מבצע טקסס

## קישורים חיצוניים

* 
* 

## הערות שוליים

קטגוריה:נצרות: זרמים
קרלוס פאאס וילארו

**קרלוס פאאס וילארו** (בספרדית: **Carlos Páez Vilaró**; 1 בנובמבר 1923 – 24 בפברואר 2014) היה צייר, פסל, מוזיקאי ואדריכל אורוגוואי.

## קורות חיים

וילארו נולד במונטווידאו, אורוגוואי. בהיותו בן 16 עבר להתגורר בבואנוס איירס, שם עבד בתעשיית הדפוס והכיר את טובי הקריקטוריסטים בארגנטינה באותה תקופה. בהשפעתם החל בנסיונותיו הראשונים בציור. עם שובו למולדתו התיישב במדיומונדו, שכונה במונטווידאו שרבים מתושביה שחורים, ופיתח עניין בתרבותם. הוא ייסד להקה מוזיקלית שניגנה בסגנון המוזיקה השחורה של האזור, כאשר את תופי הבונגו והקונגה של הלהקה הוא עיטר בציוריו.

בעקבות עניינו בתרבות האפרו-לטינית העתיק וילארו את מגוריו לברזיל, כאשר ציוריו משקפים את אהבתו לתרבות המקום. בברזיל התגלה וילארו על ידי מנהל המוזיאון לאמנות מודרנית של פריס, והוזמן להציג בו מיצירותיו ב-1956. בפריז רכש וילארו חברים רבים מתחומי האמנות השונים, ועם חבריו הקרובים נמנו פבלו פיקאסו ובריז'יט בארדו.

אהבתו של וילארו לתרבות השחורה הביאה אותו למסעות ברחבי אפריקה, שבאותה עת השתחררו בה מדינות רבות מעול הקולוניאליזם וזכו בעצמאות. בין השאר ביקר וצייר בסנגל, ליבריה, ניגריה וגאבון. באותה עת, כאשר פרסומו הולך וגובר, הזמין ממנו איחוד מדינות אמריקה ציור קיר ענק, עבור מנהרת מעבר לאגף חדש שנחנך במטהו בוושינגטון. הציור, "שורשי השלום", שאורכו 155 מטר וגובהו 2 מטר, נחנך ב-1960 וחודש על ידי וילארו ב-1975 בעקבות נזקי לחות. ציור הקיר הזה היווה מנוף לפרסומו ולהערכה האמנותית לה זכה מאז ועד היום.

שמאל|ממוזער|250px|קאסאפואבלו
ב-1958 רכש וילארו חלקת אדמה בפונטה באז'נה, צוק הגולש לשפך נהר ריאו דה לה פלאטה, כ-10 קילומטר ממערב לעיר הנופש פונטה דל אסטה. על הצוק, שהיה אז נידח, הקים את ביתו. הצריף אותו בנה התפתח עם הזמן בתכנונו למבנה ייחודי, לו קרא בשם "**[[קאסאפואבלו]]**" (Casapueblo – "בית שהוא כפר"). המבנה המיוחד, המזכיר ארכיטקטורה של בתים באיי יוון עם אלמנטים של גאודי, הפך לאחד מאתרי התיירות המבוקשים באורוגוואי, כאשר וילארו המשיך להרחיב אותו עם השנים. כיום קאסאפואבלו מכיל, בנוסף לאגף מגורי משפחתו של וילארו, גם מוזיאון ליצירותיו הפתוח לקהל ובית מלון קטן.

ב-1967 ייסד וילארו חברת סרטים שעסקה בעיקר בהפקת סרטים תיעודיים בנושאים הקשורים באפריקה. הוא המשיך ויצר מאות פסלים, ציורים וציורי קיר למוסדות ממשלתיים, מבני ציבור, בתי משרדים ובתים פרטיים ברחבי העולם. בנוסף, במקביל לקאסאפואבלו, הוא יצר עוד יצירות ארכיטקטוניות מרשימות, כגון כנסייה ייחודית בסן איסידרו, ארגנטינה, ובית בסגנון קאסאפואבלו בטיגרה, ארגנטינה, ששימש לו כבית שני.

וילארו מת ב-24 בפברואר 2014 בביתו, קאסאפואבלו, בגיל 90.

## חייו האישיים
מנישואיו הראשונים והקצרים של וילארו נולדו לו שלושה ילדים; אחד מהם, קרליטוס, היה מניצולי טיסה 571 של חיל האוויר האורוגוואי. וילארו נטל חלק פעיל בחיפושים אחריו.

ב-1976 פגש וילארו בתיירת ארגנטינאית שילדה לו ילד נוסף, אף שעדיין הייתה נשואה לאחר. משהתגרשה נישאו השניים ב-1989, אך בעלה לשעבר תבע משמורת על הילד על אף שהוכח שווילארו הוא האב. המשפט הוכרע לטובתו של וילארו רק ב-1999.

וילארו היה אב לשישה בנים ובנות.

## קישורים חיצוניים

* האתר הרשמי של קרלוס פאאס וילארו ומוזיאון קאסאפואבלו

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמנים אורוגוואים
קטגוריה:ציירים מודרניים
קטגוריה:אדריכלים לטינו-אמריקאיים
קטגוריה:פסלים
קטגוריה:אורוגוואים שנולדו ב-1923
קטגוריה:נפטרים ב-2014
צ'אנגג'נג 5

**צָ'אנְגְגֶ'נְג 5** או **צעדה ארוכה 5** (בסינית: **长征五号**, בפיניין: **Chángzhēngwǔ**, "צעדה ארוכה" על שם מצעדו המפורסם של מאו דזה-דונג, בקיצור CZ-5,, באנגלית: **Long March 5**) הוא משגר לוויינים כבד המפותח בסין העממית, על ידי חברת "חומת סין הגדולה". משגר זה מוגדר כמשגר העתידי של סין והוא צפוי להחליף חלק מהמשגרים המצויים בשימוש.
צ'אנגג'נג 5 יופעל במספר תצורות – דו-שלבי (למסלולים נמוכים - LEO) ותלת-שלבי. מבחר של מאיצים יותקנו סביב השלב הראשון, בהתאם לצורך.
המשגר יכול לשגר מטענים במשקל עד 25 טון למסלול נמוך, ועד 11 טון למסלול מעבר גאוסטציונרי. ביצועים אלה צפויים למצב את המשגר כאחד המשגרים היעילים ביותר, והוא המשגר הכבד ביותר שנמצא בשימוש כרגע בסין.

שיגור ראשון של המשגר שהביא מטען למסלול גיאוסטציונרי בוצע בהצלחה בנובמבר 2016.

באפריל 2021, לאחר שיגור שלב של תחנת החלל טיאנגונג הסינית, נשארה ליבת המשגר של השלב הראשון במסלול לווייני נמוך והיא ביצעה דעיכה לא מבוקרת. זהו אחד הגופים הכבדים ביותר שביצעו דעיכה לא מבוקרת מעל אזורי אוכלוסייה. הליבה התרסקה באוקיינוס ההודי ליד האיים המלדיביים בקואורדינטות  בבוקר ה-9 במאי 2021, בשעה 2:14 UTC.

למשגר זה מותאם כן שיגור במרכז שיגורי הלוויינים ונצ'אנג.

## סוגים
נכון ל-2021, יש שני סוגים של המשגר

## שיגורים

## שיגורים ידועים
ב-29 באפריל 2021, שוגר מודול תחנת החלל טיאנגונג הסינית, שמשקלו כ-22 טון. לאחר השיגור ליבת המשגר של השלב הראשון נכנסה למסלול וביצעה דעיכה לא מבוקרת, עד לדעיכה סופית בבוקר ה-9 במאי 2021, בשעה 2:14 UTC., במהלך המסלול הסופי השלב עבר מעל ישראל דקות לפני הדעיכה הסופית.

זהו אחד הגופים הכבדים ביותר שדעכו בצורה לא מבוקרת ועלולים היו לפול על אזורי אוכלוסייה., השלב הוערך במסה של 21.2 טון והיה הרביעי הכי כבד בהיסטוריה. הליבה התרסקה באוקיינוס ההודי ליד האיים המלדיביים בקואורדינטות  בבוקר ה-9 במאי 2021, בשעה 2:14 UTC.

בשנת 2024 בעזרת המשגר שוגרה גשושית "צ'אנג-אה 6" לחקר הירח.

## קישורים חיצוניים

* תיאור המשגר
* רשימת שיגורים

## הערות שוליים

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
סיציליאנית

שמאל|ממוזער|290px|תפוצה השפה וחלוקה לניבים
**סיציליאנית** (בסיציליאנית: **lu sicilianu**, איטלקית: **lingua siciliana**, ידועה גם כ-**Siculu** או **Calabro-Sicilian**) היא שפה רומאנית. סיציליאנית מדוברת באי סיציליה (כולל באיים הליפאריים ובאי פנטלריה), בדרום ובמרכז קלבריה, בדרום פוליה ובדרום קמפניה.

סיציליאנית מדוברת כיום על ידי רוב תושבי האי סיציליה ועל ידי אוכלוסיות מהגרים ברחבי העולם, שהגרה בעיקר לארצות הברית, אוסטרליה, ארגנטינה ולקנדה בראשית המאה ה-20. סיציליאנית אינה נחשבת לשפה רשמית בשום מקום וגם לא בסיציליה עצמה. עם זאת, אתר המידע הבלשני אתנולוג מתאר את הסיציליאנית כ"נבדלת מספיק מאיטלקית סטנדרטית כדי להיחשב כשפה נפרדת", והיא מוכרת כשפת מיעוט על ידי אונסק"ו.
לסיציליאנית מספר ניבים – "סיציליאנו" בסיציליה עצמה (שבעה ניבי משנה), "קלברזה" בקלבריה (שני ניבי משנה), "סלנטינו" בדרום פוליה (שלושה ניבי משנה), וניב בודד בדרום קמפניה.

## קישורים חיצוניים

* אודות השפה 
* אתר בסיציליאנית המוקדש לשפה
* באתר אתנולוג

## הערות שוליים

קטגוריה:שפות איטלו-דלמטיות
ג'יימס ב. קנינגהם

**ג'יימס בלייר קנינגהם** (באנגלית: **James Blair Cunningham**; ) הוא דיפלומט אמריקאי שהיה שגריר ארצות הברית בישראל משנת 2008 עד 2011 ושגריר ארצות הברית באפגניסטן בשנים 2012–2014. במהלך עבודתו בשירות החוץ של ארצות הברית שימש קנינגהם כשגריר בפועל לאומות המאוחדות (ינואר-ספטמבר 2001), שגריר וסגן הנציב הקבוע לאומות המאוחדות (2001–2005), והקונסול הכללי של ארצות הברית בהונג קונג ומקאו (אוגוסט 2005 – יוני 2008).

## חייו
קנינגהם נולד בעיר אלנטאון בפנסילבניה. הוא למד מדע המדינה ופסיכולוגיה באוניברסיטת סירקיוז וסיים, בשנת 1974, תואר ראשון בהצטיינות.

הוא שימש כסגן ראש המשלחת הדיפלומטית בשגרירות ארצות הברית ברומא בטרם מוּנה לתפקיד השגריר לאו"ם. במשך רוב שנותיו במשרד החוץ עסק בנושאי מדיניות וביטחון באירופה. בשנים 1989–1990 שימש ראש המטה של המזכיר הכללי של נאט"ו, מנפרד ורנר. בין השאר יעץ למזכיר נאט"ו במגוון נושאים הקשורים לפירוק ברית ורשה וברית המועצות.

קנינגהם התמנה לסגן היועץ לעניינים מדיניים של משלחת ארצות הברית לאומות המאוחדות בחודש אוגוסט 1990, מיד לאחר פלישת עיראק לכווית. בשנת 1992 הוא שב לוושינגטון ושימש סגן מנהל המשרד לעניינים מדיניים וביטחון אירופי במחלקת המדינה, ובשנת 1993 התמנה למנהל משרד זה. כמנהל היה מעורב בהיבטים שונים של מדיניות ארצות הברית כלפי אירופה, כולל נאט"ו, מרוץ החימוש, והסכסוך בבוסניה. לאחר שסיים שנה של השתלמות לפקידים בכירים במשרד, הוא קיבל את שליחותו הדיפלומטית ברומא, בחודש אוגוסט 1996.

קנינגהם דובר אנגלית, איטלקית, צרפתית וספרדית. הוא עוטר באות השירות המצטיין של נשיא ארצות הברית. נשוי ללסלי גניאר ולזוג שתי בנות בוגרות.

## קישורים חיצוניים

* ביוגרפיה של קנינגהם באתר שגרירות ארצות הברית בתל אביב

קטגוריה:שגרירי ארצות הברית בישראל
קטגוריה:דיפלומטים אמריקאים
קטגוריה:שגרירים באפגניסטן
קטגוריה:בוגרי אוניברסיטת סירקיוז
קטגוריה:אמריקאים שנולדו ב-1952
פרדיננדאה

**פרדיננדאה** (באיטלקית: **Ferdinandea**) הוא אי געשי שנוצר על ידי התפרצות של הר הגעש אמפדוקלס ביולי 1831, 30 ק"מ דרומית לסיציליה. האי שוכן בים התיכון בין סיציליה לתוניסיה, באזור של געשיות פעילה. אף שכיום שקוע האי בתוך הים, התפרצויות גרמו לו לעלות מעל פני הים מספר פעמים בעבר, אך סחיפה גרמה לו לרדת אל מתחת לפני הים. 

לאחר התפרצותו האחרונה ב-1831, נוצרה מחלוקת על הריבונות עליו (בין איטליה, צרפת והממלכה המאוחדת), מחלוקת שלא נפתרה עד שהאי נעלם מתחת לגלים שוב בתחילת 1832. האי הראה סימני פעילות בשנים 2000 ו-2002, אך נכון ל-2006 הוא נותר בעומק של 6 מטרים מתחת לפני הים.

## קישורים חיצוניים

* The Mediterranean's short-lived 'Atlantis' - מאתר ה-BBC

קטגוריה:איים בים התיכון
קטגוריה:איטליה: הרי געש
קטגוריה:סיציליה: איים
קטגוריה:חבלי ארץ במחלוקת
קטגוריה:הרי געש תת-ימיים
קטגוריה:איים לשעבר
איתי מרדכי

**איתי מרדכי** (נולד ב-12 בנובמבר 1967) הוא כדורגלן עבר ומאמן כדורגל ישראלי ששיחק בעמדת החלוץ וכיום מנהל מקצועי בקבוצת הנוער של מכבי חיפה.

## קריירה כשחקן
מרדכי החל את דרכו בכדורגל במחלקת הנוער של מכבי חיפה. ב-1983, בגיל 15 בלבד, החל לשחק בקבוצת הנוער העליונה של המועדון. מרדכי שיחק בקבוצה במשך שלוש עונות, בהן היה השחקן המוביל של הקבוצה, וזכה פעמיים בתואר מלך השערים של ליגת הנוער הבכירה. הוא אף זכה עם הקבוצה באליפות ליגת הנוער ב-1985. בסך הכל כבש מרדכי 31 שערים במסגרת קבוצת הנוער.

באוקטובר 1986 ערך את הופעת הבכורה שלו בקבוצה הבוגרת של מכבי חיפה, מול שמשון תל אביב, אך מיעט לקבל דקות משחק במדי הקבוצה הבוגרת. עם זאת, הוא שותף במשחק הגמר גביע המדינה באותה עונה, שבו הפסידה חיפה למכבי תל אביב. בעקבות מיעוט ההופעות שלו בקבוצה והקשיים שנגרמו לו לאחר גיוסו לצה"ל, הוא עמד בפני פרישה ממשחק, אך חזר בו לבסוף.

בעונת  זכה עם מכבי חיפה באליפות הראשונה שלו. עם זאת, ועל אף שהקבוצה שיחקה באותה עונה תחת המאמן החדש אמציה לבקוביץ', מרדכי שותף 15 פעמים בלבד בליגה וכבש שני שערים. מיעוט דקות המשחק שלו נבע בעיקר מהימצאותם בסגל של מספר חלוצים בכירים ממנו, ובהם עופר מזרחי וכוכב הקבוצה זאהי ארמלי. העונה שלאחר מכן נפתחה בצורה טובה עבורו, אך ככל שהתקדמה הוא איבד את מעמדו בקבוצה.

תחת המאמן שלמה שרף הפך לאחד מהחלוצים המובילים של הקבוצה בעונת . הוא כבש תשעה שערי ליגה, וסייע לקבוצתו לזכות בדאבל. הוא אף כבש ארבעה שערים במשחק מול מכבי תל אביב באותה עונה, בו ניצחה חיפה 1–5. הוא המשיך להצטיין גם בעונה הבאה, , אך לא הצליח עם חיפה מבחינה קבוצתית ולא זכה עמה באף תואר. בקיץ שלאחר אותה עונה עבר להפועל חיפה, בשל חילוקי דעות שהיו לו עם מכבי חיפה בנוגע לכספים. לאחר מכן עבר להפועל בית שאן, ובשנת 1996 פרש ממשחק פעיל.

## קריירה כמאמן
לאחר פרישתו ממשחק, הפך מרדכי למאמן קבוצות בגילאים השונים במחלקת הנוער של מכבי חיפה. ב-2007 הוא מונה למאמן קבוצת הנוער של המועדון, והוביל אותה לשתי זכיות רצופות באליפות ליגת הנוער בעונות  ו-.

לקראת עונת  עבר לאמן את קבוצת מכבי עירוני בת ים בליגה הלאומית.

לקראת עונת  מונה לעוזרו של רן בן שמעון, מאמן א.א.ק. לרנקה מליגת העל הקפריסאית.

בקיץ 2013 מונה למנהל המקצועי במחלקת הנוער של הפועל תל אביב. ביוני 2014 פוטר מתפקידו.

ביוני 2015 מונה בשנית למאמן קבוצת הנוער של מכבי חיפה ובתום העונה זכתה הקבוצה בהדרכתו באליפות המדינה. ביולי 2016, לאחר פיטוריו של מאמן הקבוצה הבוגרת רוני לוי, הדריך את הקבוצה עד למינוי המאמן החדש ביחד עם המנהל המקצועי של מחלקות הנוער, שמוליק חנין. בדצמבר 2017 החל במקביל לשמש כעוזר מאמן בקבוצה הבוגרת.

ב-13 ביוני 2019 מונה למאמן הפועל נצרת עילית, שחודש לאחר מכן שינתה את שמה להפועל נוף הגליל. ב-8 במרץ 2020 פוטר מתפקידו.

ב-14 בינואר 2021 מונה לעוזר מאמן בהפועל עכו.

ב-11 ביוני 2024 מונה למאמן קבוצת הנוער של מכבי חיפה.

ב- 4 במאי 2025, עקב פיטוריו של ברק בכר, מונה למאמן זמני של קבוצת הבוגרים של מכבי חיפה.

## חיים אישיים
מרדכי נשוי ואב לשני ילדים ומורה לנהיגה במקצועו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני הפועל חיפה
קטגוריה:כדורגלני מכבי הרצליה
קטגוריה:כדורגלני הפועל בית שאן
קטגוריה:מאמני כדורגל ישראלים
קטגוריה:מאמני מכבי עירוני בת ים
קטגוריה:מאמני הפועל נוף הגליל
קטגוריה:ישראלים שנולדו ב-1967
האגודה הגאוגרפית הישראלית

**האגודה הגאוגרפית הישראלית**, היא האגודה המקצועית של הגאוגרפים בישראל. חברי האגודה עוסקים בכל תחומי הגאוגרפיה האנושית והפיזית. האגודה הגאוגרפית פועלת מאז 1959 לקידום הגאוגרפיה הישראלית המגוונת וייצוגה בישראל ובעולם. האגודה הגאוגרפית הישראלית היא חברה ב"איגוד הבינלאומי לגאוגרפיה (IGU)".

האגודה היא מוסד ללא כוונת רווח והיא פועלת על פי עקרונות דמוקרטיים. בראש האגודה עומדת מועצה ונשיא, שנבחרים אחת לשנתיים ומהווים סמכות עליונה. בין נשיאי האגודה בעבר היו חתני פרס ישראל: פרופ' דוד עמירן, פרופ' דב ניר, פרופ' משה ברור ופרופ' אריה שחר.

## מטרות
מטרות האגודה הן: קידום הידע והמחקר הגאוגרפי בישראל והפצתם, הגברת המודעות להישגים התאורטיים והיישומיים של הגאוגרפיה בישראל ובעולם וייצוג הגאוגרפיה בחברות, בגופים ובהתארגנויות אשר ניתן לקדם את פעולותיהם באמצעות הידע והמחקר הגאוגרפי. כמו כן עוסקת האגודה בקידום מעמדו המקצועי של הגאוגרף ובהעמקת התודעה הציבורית לתרומת המקצוע ויישומיו, בקידום הוראת הגאוגרפיה בישראל, בחיזוק קשרים וחילופי מידע בין העוסקים בגאוגרפיה ושוחריה ובהידוק שיתוף הפעולה בין המחלקות לגאוגרפיה באוניברסיטאות בישראל וכן ייצוג הגאוגרפיה הישראלית בפורומים בינלאומיים.

## פעילויות
האגודה הגאוגרפית מקיימת ימי עיון מקצועיים, המקדמים דיון ולימוד של נושאים תאורטיים של המרחב, ושל הגורמים המשפיעים עליו ומושפעים ממנו. כן מקיימת האגודה כנס שנתי רב משתתפים בחג החנוכה. הכנס השנתי מתקיים כל שנה באוניברסיטה אחרת, ובמסגרתו מחולקים פרסי האגודה לתרומה גאוגרפית ייחודית ולחינוך גאוגרפי. האגודה מרכזת את פעילותם של כתבי העת הגאוגרפיים "אופקים בגאוגרפיה" ו"הרשת הגאוגרפית", וכן מפעילה רשימת תפוצה ואתר אינטרנט. בחסות האגודה פועל ארגון הסטודנטים הישראלי לגאוגרפיה, החבר בארגון הסטודנטים האירופאי לגאוגרפיה (EGEA).

## פרס האגודה הגאוגרפית הישראלית
**פרס האגודה הגאוגרפית הישראלית** מחולק מדי פעם (מאז תשנ"ו, 1996 חולק הפרס 18 פעמים) לגאוגרפים מצטיינים, בעיקר בתחום החינוך הגאוגרפי.

### הזוכים בפרס

## רשימת נשיאי האגודה הגאוגרפית הישראלית
* 1961-1977 פרופ' דוד עמירן
* 1977-1979 פרופ' דב ניר
* 1979-1981 פרופ' משה ברור
* 1981-1983 פרופ' אריה שחר
* 1983-1984 פרופ' אהרון יאיר
* 1984-1986 פרופ' יהודה גרדוס
* 1986-1988 פרופ' ברוך קיפניס
* 1988-1990 פרופ' עמירם גונן
* 1990-1992 פרופ' אליהו שטרן
* 1992-1995 פרופ' אהרון קלרמן
* 1995-1997 פרופ' גבריאל ליפשיץ
* 1997-1999 פרופ' שלמה חסון
* 1999-2000 פרופ' חנוך לביא
* 2000-2002 פרופ' שאול קרקובר
* 2002-2005 פרופ' יצחק שנל
* 2005-2007 פרופ' חיים קותיאל
* 2007-2009 פרופ' ראסם ח'מאיסי
* 2009-2011 פרופ' מיכאל סופר
* 2011-2013 פרופ' יאיר גולדרייך
* 2013-2015 פרופ' טל סבוראי
* 2015-2017 פרופ' נעם שובל
* 2017- 2019 פרופ' נגה קולינס-קריינר
*2019-2021 פרופ' יצחק אומר
*2021-2023 פרופ' נורית אלפסי

## ראו גם

* האיגוד הבינלאומי לגאוגרפיה
* הפסטיבל הבינלאומי לגאוגרפיה

## קישורים חיצוניים
* האגודה הגאוגרפית הישראלית (האתר הרשמי)
* הדף הישראלי בארגון הסטודנטים האירופאי לגאוגרפיה
* הדף של החוג לגאוגרפיה באוניברסיטת תל אביב
* הדף של החוג לגאוגרפיה ולימודי סביבה באוניברסיטת חיפה
* הדף של המחלקה לגאוגרפיה ופיתוח סביבתי של אוניברסיטת בן- גוריון
* הדף של המחלקה לגאוגרפיה באוניברסיטה העברית בירושלים
* הדף של המחלקה לגאוגרפיה וסביבה באוניברסיטת בר-אילן
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גאוגרפיה
קטגוריה:גאוגרפים
גאוגרפים
אגודה ישראלית לגאוגרפיה
רוברט ספנסר, הרוזן השני מסנדרלנד

שמאל|ממוזער|250px|רוברט ספנסר, הרוזן השני מסנדרלנד
**רוברט ספנסר, הרוזן השני מסנדרלנד** (באנגלית: **Robert Spencer, 2nd Earl of Sunderland**; 5 בספטמבר 1641 - 28 בספטמבר 1702) היה מדינאי ואציל אנגלי.

ספנסר נולד בפריז להנרי ספנסר, הרוזן הראשון מסנדרלנד. כשהיה גיל שלוש נפטר אביו, והפעוט ירש את תוארי האצולה של אביו והפך לברון ספנסר מוורמלייטון ורוזן סנדרלנד. כשבגר הצטרף לצבא הבריטי, והגיע לדרגת קפטן ברגימנט הפרשים "הנסיך רופרט". ב-10 ביוני 1665 הוא נישא לאן דיגבי (מתה ב-1715), בתו של לורד בריסטול. מהנישואים נולדו ארבעה ילדים:
* רוברט ספנסר (1666–1688)
* אן ספנסר (1667–1690): נישאה לג'יימס דאגלס, הדוכס הרביעי מהמילטון
* אליזבת ספנסר (1671–1704): נישאה לדונו מקארתי, הרוזן הרביעי מקלאנקארטי
* צ'ארלס ספנסר (1674 בקירוב - 1722): ירש את תואר הרוזנות של אביו.

לאחר נישואיו עבד בשירות החוץ האנגלי וכיהן כשגריר במדריד (1671–1672), בפריז (1672 - 1673) וברפובליקה ההולנדית (1673). הוא כיהן בתפקיד השמש האישי של המלך (Gentleman of the Bedchamber) בין 1673 ל-1679, אז הושבע כחבר במועצה המלכותית ומונה לכהן כמזכיר המדינה למחלקה הצפונית; באותה תקופה כיהן גם כשגריר הכללי לפריז, שתפקידו היה לקיים קשרים גם עם מדינות נוספות מלבד צרפת.

לורד סנדרלנד כיהן גם כלורד לוטננט של סטפורדשייר עד שלורד שרוסברי הפך לבגיר מבחינת החוק ב-1681. באותה שנה הוא פוטר על ידי צ'ארלס השני כיוון שהתנגד לכך שדוכס יורק יירש את הכתר, אך זכה מחדש באמון המלך באמצעות קשריו עם פילגשו, הדוכסית מפורטסמות'. בין 1682 ל-1688 מילא את תפקידי מזכיר המדינה למחלקה הדרומית, לורד לוטננט של ווריקשייר והלורד נשיא המועצה. ב-1687 הפך לקתולי על מנת לרצות את המלך, ובאותה שנה הוענק לו תואר אבירות במסדר הבירית. אולם, בתקופה זו הוא חש חוסר נוחות הולך וגובר תחת המלך החדש ג'יימס השני, ובאוקטובר 1688 פוטר מתפקידיו.

סנדרלנד ברח לאוטרכט שבארצות השפלה, וכתב לסר ג'ון צ'רצ'יל, מדינאי אנגלי בולט, וביקש את עזרתו. בהתחלה התנגד המלך ויליאם השלישי להכללתו של סנדרלנד בחוק החנינה של 1690, אך ב-1691 התרצה והתיר לו לשוב למדינה. סנדרלנד החל לכהן בבית הלורדים וזמן קצר לאחר מכן ביקר אותו המלך באחוזת הבית שלו, אלת'ורפ, על מנת לדון בנושאים ציבוריים. סנדרלנד ייעץ למלך לבחור את כל שריו ממפלגה יחידה, והביא בסופו של דבר לפיוס בין המלך לבין גיסתו, לימים המלכה אן. הוא היה אחד היועצים הדומיננטיים בתקופת ויליאם, והשפיע עליו לקבל רק ויגים לממשלתו.

הוא התמנה ללורד צ'מברלין של משק הבית באפריל 1697, ולשופט ערעורים למשך תקופה קצרה. אולם, האווירה החשדנית כלפיו הרתיעה אותו, ובדצמבר אותה שנה הוא פרש לחיים בבדידות באחוזת אלת'ורפ. ב-1702 הוא מת באחוזה, ומי שירש אותו היה בנו היחיד ששרד, צ'ארלס.

## קישורים חיצוניים

* רוברט ספנסר באתר thepeerage.com
* רוברט ספנסר במהדורה האחת-עשרה של אנציקלופדיה בריטניקה
* 
* 

קטגוריה:משפחת ספנסר-צ'רצ'יל
קטגוריה:רוזנים בריטים
קטגוריה:מסדר הבירית: אבירים וגבירות
קטגוריה:חברי המועצה המלכותית
קטגוריה:פוליטיקאים אנגלים
קטגוריה:לורדים לימי חייהם
קטגוריה:הלורד נשיא המועצה
קטגוריה:לורד צ'מברלין
קטגוריה:ילידי 1641
קטגוריה:נפטרים ב-1702
משחק בצורה גרפית

בתורת המשחקים, הצורה המקובלת לייצוג משחק היא על ידי משחק בצורה תכסיסית. ייצוג בצורה גרפית הוא ייצוג אלטרנטיבי למשחק, אשר מיטיב לנצל תכונות מבניות של האינטראקציה בין השחקנים. הייצוג בצורה הגרפית תמציתי יותר מהייצוג בצורה התכסיסית במקרים בהם התועלות של השחקנים תלויות רק במספר מצומצם של שחקנים אחרים, ולא בכל יתר השחקנים במשחק.

## מודל פורמלי
משחק בצורה גרפית מיוצג על ידי גרף לא מכוון G. כל שחקן מתאים לקודקוד בגרף, ויש קשת (i,j) בגרף אם התועלת של שחקן i תלויה באופן ישיר בפעולתו של שחקן j. בנוסף, לכל שחקן i מוגדרת פונקציה u_{i}:\{1\ldots m\}^{d_{i}+1}\rightarrow\mathbb{R}, כאשר d_i היא דרגת קודקוד השחקן בגרף. פונקציה זו מתאימה ערך, הנקרא תועלת, לכל קומבינציה של בחירת אסטרטגיות של שחקן i  וכל שכניו.

## גודל הייצוג
באופן כללי, גודל הייצוג של משחק בין n שחקנים שלכל אחד  מהם m אסטרטגיות הוא (O(m^{n}. בצורה גרפית, גודל הייצוג יהיה (O(m^{d} כאשר d הוא הדרגה המקסימלית בגרף. עבור d\ll n קיבלנו ייצוג שגודלו קטן יותר באופן משמעותי.

## דוגמה
שמאל|ממוזער|150px|
נסתכל על מקרה בו כל שחקן תלוי רק בעצמו ובשכן יחיד.

הדרגה המקסימלית בגרף היא 1, ונוכל לייצג את המשחק על ידי n טבלאות (פונקציות), כל אחד בגודל m^{2}. גודל הייצוג הכולל יהיה nm^{2}. גודל הייצוג בצורה התכסיסית הוא (O(m^{n}, ואכן יש כאן הקטנה משמעותית של כמות המידע שנצטרך.

## מציאת שיווי משקל נאש
באופן כללי בעיית מציאת שיווי משקל נאש עבור משחק נתון דורשת זמן חישוב אקספוננציאלי בגודל הייצוג.
 ניתן להראות שאם הגרף G הוא עץ, הבעיה ניתנת לפתרון בזמן יעיל (פולינומי בגודל הייצוג), למשל על ידי אלגוריתם תכנות דינמי שמתחיל על ידי מציאת שיווי משקל בעלים, ומטפס במעלה העץ.
במקרה הכללי, אם הדרגה המקסימלית היא 3 או יותר, ניתן להראות שהבעיה היא NP-שלמה.

## ראו גם
*מונחים בתורת המשחקים
*משחק בצורה תכסיסית
קטגוריה:תורת המשחקים
משה ורבין

**משה וֶרבִּין** (1943 – 21 באוקטובר 2022) היה ראש המועצה המקומית השביעי של רמת השרון.

## ביוגרפיה
ורבין נולד ברחובות לשרה ויהושע ורבין.
ורבין למד לתואר ראשון בכלכלה ומדע המדינה באוניברסיטה העברית במסגרת העתודה האקדמית. הוא שירת ככלכלן במטכ"ל, אך בעקבות מלחמת ששת הימים עשה הסבה לחיל השריון ושירת בחטיבה 7. במלחמת יום הכיפורים שימש כקצין אג"ם של אוגדה 146 שנלחמה בקרבות הבלימה והתקפת הנגד הישראלית ברמת הגולן. בהמשך שירת כמח"ט של חטיבה 395. לאחר שהשתחרר מצה"ל ב-1978, עבד בניהול פרויקטים ובשנת 1980 החל לעבוד ברשות שמורות הטבע כמנהל מחוז צפון. בהמשך היה מזכיר של ועדת הפנים ואיכות הסביבה בכנסת. ב-1983 התמודד על ראשות המועצה המקומית מטעם רשימת "רמת השרון אחת" שנתמכה על ידי המערך. בסיבוב הבחירות הראשון זכה ב-39.50% מהקולות, ובסיבוב השני גבר על יריבו, גד פניני, לאחר שזכה בכ-62.7% מקולות הבוחרים.

במהלך כהונתו כראש המועצה הושלמה בנייתו של בית יד לבנים והוקם גן הסלעים הסמוך, והוקם בית הספר לג'אז רימון. מערכת התחבורה במועצה שודרגה, כיכר העצמאות ושדרות ביאליק עוצבו מחדש, נסללו כבישים ומדרכות חדשות ורחובות רבים הוגדרו כחד-סיטריים.

בצד זאת, הצעותיו להקים בית אופרה ולפתור את בעיית הדיור לזוגות צעירים באמצעות יישובם בשומרון לא קודמו. כן התפרסם בשל עימותיו עם מבקר המועצה, שמחה שנקר, שהגיעו עד לכדי פיטורי המבקר ולהתערבותה של מבקר המדינה, מרים בן-פורת. בעקבות עימותים אלה תוקנה פקודת העיריות ב-1990, והוסדרו מחדש הליכי הפיטורים של מבקרי הרשויות המקומיות. בשנת 1986 הוגש נגדו כתב אישום בו נטען שהוא לא הרס מבנה בלתי חוקי אף על פי שנדרש לעשות זאת בצו של בית משפט.

לקראת הבחירות ב-1989 החליט סניף המערך המקומי שלא לתמוך בורבין, אלא באפרים חירם. ורבין התמודד ברשימה עצמאית ("רשימת ורבין"), והפסיד לחירם בסיבוב הבחירות השני, לאחר שקיבל כ-47% מקולות הבוחרים. בשנת 1991 הוא ניסה שוב לקדם את תוכניתו להתיישבות בשומרון, הפעם בעלי זהב.

ב-1993 התמודד בשלישית על ראשות המועצה, אך דורג במקום השלישי עם כ-20% מהקולות. לאחר סיום כהונתו כראש המועצה ניהל חברה להתפלת מים.

## הערות שוליים

קטגוריה:ראשי מועצת רמת השרון
קטגוריה:בוגרי האוניברסיטה העברית בירושלים
קטגוריה:בוגרי העתודה האקדמית
משה
קטגוריה:מפקדי חטיבות שריון במילואים
קטגוריה:אלופי-משנה בצה"ל
קטגוריה:אישים הקבורים בבית הקברות מורשה
קטגוריה:רמת השרון: אנשי צבא
קטגוריה:קציני צה"ל בכירים בראשות רשויות מקומיות בישראל
קטגוריה:חיילי צה"ל במלחמת ששת הימים
קטגוריה:חיילי חטיבה 7
קטגוריה:חיילי צה"ל במלחמת יום הכיפורים
קטגוריה:מפקדי גדודים בחטיבה 188
קטגוריה:ישראלים שנולדו ב-1943
קטגוריה:ישראלים שנפטרו ב-2022
משה אלוש

**משה אלוש** (נולד ב-23 ביולי 1965) הוא קצין צה"ל בדרגת תת-אלוף, שבתפקידו הסדיר האחרון שירת כראש מטה אגף כוח האדם בין השנים 2011–2014.

לפני גיוסו, אלוש שיחק בקבוצות הנוער והנערים של הפועל באר שבע. אלוש החל את שירותו הצבאי כלוחם בחיל התותחנים, ולאחר שנתיים יצא לקורס קציני שלישות. לאורך השנים כיהן בתפקיד קצין שלישות בחטיבה סדירה, מפקד קורס השלמת קציני שלישות בבה"ד 11, קצין שלישות באוגדה, ראש ענף חיל רגלים בזרוע היבשה, ראש ענף תגבורת סדיר בבקו"ם, קצין השלישות של פיקוד הצפון ומפקד יחידת מיטב (איחוד של יחידות בקו"ם ומנהל הגיוס לשעבר).

בשנת 2008, עם חזרת חיל השלישות מזרוע היבשה לאגף כוח האדם, מונה אלוש לתפקיד קצין שלישות ראשי, והועלה לדרגת תא"ל ומשנת 2011 מונה גם לראש מטה אגף כוח האדם כאשר באותה עת סיים את תפקידו כקצין שלישות ראשי והעביר את הפיקוד על החיל לתא"ל אריה דהן. בשנת 2014 סיים את תפקידו כראש מטה אגף כוח האדם והעבירו לתא"ל גדי אגמון ופרש מצה"ל.

## קישורים חיצוניים
* 

## הערות שוליים

קטגוריה:תתי-אלופים בצה"ל
קטגוריה:קציני משאבי אנוש ראשיים
קטגוריה:מפקדי יחידת מיטב
קטגוריה:ראשי מטה אגף כוח האדם
קטגוריה:ישראלים שנולדו ב-1965
רבי יוחנן בן נורי

רבי **יוחנן בן נורי** היה תנא בדור השלישי, חבר ובר פלוגתא של רבי עקיבא. על פי המסופר במקורות, רבי יוחנן התגורר בגניגר, בבית שערים ובציפורי. היה עני, ויצא עם הנמושות ללקט פאה.

## משנתו
במשנה כמעט לא מוזכרות אגדתות בשם רבי יוחנן בן נורי, אך לעומת זאת מוזכרות בשמו כ-42 אמרות הלכתיות.
איסי בן יהודה, שהכיר את גדלותו של רבי יוחנן בהלכה, כינה אותו "קוּפָּה של הלכות" (רש"י: מה רוכל זה שבא לעיר, שואלין ממנו: 'אפרסמון עמך?' אומר הן. 'קינמון עמך?' אומר הן. כך נצרך אדם לשאול דבר במקרא רבי יוחנן משיבו, וכן בגמרא, וכן במדרש וכן באגדה).

כמו כן היה דקדקן גם בקיום ההלכה ונעשה סמל ליראת חטא. 'הרואה רבי יוחנן בן נורי בחלום יצפה ליראת חטא' (אבות דרבי נתן פרק מ').

### נאמנות
רבי יוחנן בן נורי היה נאמן למוסד הנשיאות. הגמרא מספרת כי לאחר פטירתו של רבן גמליאל, נכנס רבי יהושע לבית המדרש ורצה לבטל הלכות שנקבעו על ידי רבן גמליאל בחייו; קם רבי יוחנן בן נורי על רגליו, ואמר: , ולא היה אדם שערער על דבריו.

### גנותו של הכעס
חז"ל גינו אנשים כעסנים, וכך נאמר במסכת שבת בשמו של רבי יוחנן בן נורי: .

### דאגה לממונם של ישראל
רבי יוחנן חס על ממונם של ישראל, ופסק הלכות בהתאם ליכולתם הכלכלית. המשנה מבררת בנושא נרות שבת ויום טוב "במה מדליקין, ובמה אין מדליקין", ועונה המשנה: "חכמים מתירין בכל השמנים בשמן-שומשמין, בשמן-אגוזים, בשמן-צנונות, בשמן-דגים, בשמן-פקועות, בעטרן ובנפט". רבי טרפון אומר: . עמד רבי יוחנן בן נורי על רגליו ואמר לרבי טרפון: ; כלומר: אל תחמיר מעבר למה שפסקו חכמים.

## קברו
נהוג לזהות היום את קברו במערה שמאחורי קבר רבי מאיר בעל הנס, שם קבור גם רב כהנא האמורא.

## קישורים חיצוניים

* 
* 
* 
* סולומון שכטר ושמואל מנדלסון, 

## ביאורים

## הערות שוליים

קטגוריה:הדור השלישי לתנאים
קטגוריה:קברי צדיקים בטבריה
קטגוריה:יהודים בארץ ישראל במאה ה-2
Residues and duality

"**Residues and duality**" (שאריות ודואליות) הוא שמו של ספר שכתב  (Robin Hartshorne) ב-1966 בהסתמך על עבודותיו של המתמטיקאי אלכסנדר גרותנדיק. הספר, שהוא אחד מאבני היסוד של הגאומטריה האלגברית המודרנית, עוסק בהוכחה של דואליות גרותנדיק. הדואליות, אשר היא הכללה מרחיקת לכת של משפט רימן-רוך, מוכחת עבור העתקות נאותות בין סכמות נתריות מממד קרול סופי.

הספר משתמש בשפה של קטגוריות נגזרות, מושג שלמעשה פותח על מנת לאפשר את הוכחת משפט הדואליות. אחד הקשיים העיקריים בהוכחת משפט הדואליות הוא העובדה שהקטגוריה הנגזרת אינה אובייקט מקומי, ולפיכך קשה להדביק אובייקטים מקומיים בה. כדי להתגבר על כך, מציג גרותנדיק את המושג של קומפלקס שאריות (Residual complex) אשר מורכב מאובייקטים אינג'קטיביים, ולפיכך ניתן להרימו לקטגורית הקומפלקסים.

## פרקי הספר
* הקטגוריה הנגזרת - The derived category
* יישומים לסכמות - Applications to preschemes
* דואליות עבור מורפיזמים פרויקטיבים - Duality for projective schemes
* קוהומולוגיה מקומית - Local cohomology
* קומפלקסים דואליזנטים ודואליות מקומית - Dualizing complexes and local duality
* קומפלקסי שאריות - Residual complexes
* משפט הדואליות - The duality theorem

בנוסף, מכיל הספר נספח (בצרפתית) מאת פייר דלין שכותרתו

Cohomologie a support propre et construction du foncteur \,f^{!}



## ראו גם
* יסודות הגאומטריה האלגברית (ספר).
## לקריאה נוספת
* Hartshorne, Robin (1966), Residues and Duality, Lecture Notes in Mathematics 20, Berlin, New York: Springer-Verlag, pp. 20–48

קטגוריה:ספרי מתמטיקה
קטגוריה:גאומטריה אלגברית
קטגוריה:אלגברה הומולוגית
קטגוריה:ספרי 1966